columbitt
Store norske leksikon,Realfag,Geologi,Mineraler,Oksidmineraler
Columbitt er en gruppe mineraler som omfatter blant annet columbitt-(Fe) (tidligere ferrocolumbitt), columbitt-(Mn) (tidligere manganocolumbitt), columbitt-(Mg) (tidligere magnocolumbitt) og fersmitt. Denne mineralgruppen er beslektet med euxenitt-gruppen og tantalitt-gruppen.
Columbitt krystalliserer rombisk, er svart med submetallisk glans og er hardt (hardhet 6-6½) og tungt (massetetthet 5,2–6,7 g/cm3).Columbitt-(Fe) er karakteristisk for granittiske pegmatittganger og finnes flere steder i Norge. Det er kjemisk sett et jern-niob-oksid, FeNb2O6, som danner blandkrystaller med det tilsvarende tantalmineral, FeTa2O6 (tantalitt-Fe).Columbitt-(Mn), MnNb2O6, forekommer ofte på samme måte som columbitt-(Fe) men er ikke så vanlig.Mineralene kan kun skilles ved kjemiske analyser. Columbitt-(Fe) er kjent fra mange pegmatitter i Østfold og Iveland-Evje-området. Columbitt-(Mn) er kjent fra for eksempel Sørfold, Tokke og Iveland. Les mer i Store norske leksikon mineraler oksider euxenitt tantalitt